#

Faia se nuu e aofia faatasi uma ai tagata

# Samoan | Gagana Samoa

# Pepa o Aotelega o Faatalanoaga

# Faia se ta'iala mo le aofia ai o tagata e iai aafiaga tumau i le soifua i totonu o iloiloga

## O le pepa lenei o le aotelega o le faatalanoaga. E saunia se vaaiga lautele vave o le aofia ai o tagata e iai aafiaga tumau i le soifua i ni vaega ma mataupu faavae o iloiloga. Ua matou fesili mo ni faataitaiga i le faapefea ai e tagata ona aofia i totonu o tulaga ta'itasi ma mo ni fa'amatalaga i mataupu faavae. O lenei pepa o faatalanoaga e avatu auiliiliga atili i tulaga ta'itasi, i mataupu faavae ma tapa fesili faaopopo.

*Australia's Disabilitiy Strategy 2021-2031 (O le Fuafuaga o Aafiaga Tumau i le Soifua a Ausetalia 2021-2031)* o se fuafuaga e faia ia lelei ai olaga mo tagata e iai aafiaga tumau i le soifua.

I lalo o lenei fuafuaga, o le a tusia e le Malo seta'iala e uiga i iloiloga. O lenei ta'iala o le a faamautinoa ai le aofia ai o tagata e iai aafiaga tumau i le soifua i totonu o iloiloga e uiga i faiga faavae, polokalame ma 'auaunaga e tāua i tagata e iai aafiaga tumau i le soifua.

E mafai ona fesoasoani Iloiloga i le Malo ia iloa ai poo a tulaga o loo aogā lelei ma faapefea on faaleleia ia tulaga mo tagata e iai aafiaga tumau i le soifua.

Matou te fia iloa ou manatu poo a mea e tatau ona tupu i tulaga ta'itasi o se iloiloga ma mataupu faavae mo le aofia ai o tagata e iai aafiaga tumau i le soifua i totonu o le iloiloga.

1. **Tulaga Fuafua**

O le vaega lea o loo iai fuafuaga o le iloiloga. E mafai ona aofia ai:

* o le a le mea o le a taumafai le iloiloga e saili.
* poo ai e tatau ona aofia ai.
* poo ai o le a i totonu o le vaega o iloiloga.
* poo le a le ituaiga iloiloga. Mo se faataitaiga, fesili i luga o le upega tafailagi, faafesaga'i poo i ni kulupu.

**Fai lou manatu:**

**E faapefea ona tatou faamautinoa o tagata e iai aafiaga tumau i le soifua o loo aofia i totonu o lenei tulaga o iloiloga?**

1. **Tulaga o Faatinoga ma Auiliiliga**

O le vaega faatino lea o le iloiloga. E mafai ona aofia ai:

* Le fesili i tagata e iai aafiaga tumau i le soifua e tali fesili mo le iloiloga.
* Faamautinoa e mafai ona aofia tagata e iai soo se ituaiga aafiaga tumau i le soifua ma mea tutupu i le olaga pe a latou manana'o ai. E aofia ai le manatu i le taimi ma le taumafaiga e pei o tupe totogi poo meaalofa mo le auai ai.
* Vaai i tali uma ma mea latou te faamatala mai ia matou.
* Avatu i tagata e iai aafiaga tumau i le soifua le avanoa e tuuina atu ai ia i'uga.

**Fai lou manatu:**

**E faapefea ona tatou faamautinoa o tagata e iai aafiaga tumau i le soifua o loo aofia i totonu o lenei tulaga o iloiloga?**

1. **Faatinoga mai le tulaga o i'uga**

I lenei vaega o le iloiloga, e faia ia faai'uga i mea e tatau ona fai i i'uga. E mafai ona aofia ai:

* O le a le mea e tatau ona suia e avea ma i'uga o tali o iloiloga.
* Faapefea ona faamautinoa tagata e iai aafiaga tumau i le soifua ona fai so latou manatu i soo se suiga.

**Fai lou manatu:**

**E faapefea ona tatou faamautinoa o tagata e iai aafiaga tumau i le soifua o loo aofia i totonu o lenei tulaga o iloiloga?**

**E iai se isi mea e tatau ona matou iloa e uiga i le faiga o iloiloga ia sili atu ona lelei mo tagata e iai aafiaga tumau i le soifua?**

**Mataupu faavae mo le aofia ai o tagata e iai aafiaga tumau i le soifua i totonu o iloiloga**

O le aotelega la lenei o mataupu faavae:

* O tagata e iai aafiaga tumau i le soifua e tatau ona iloa ma aofia i totonu o faai'uga e uiga i vaega uma o le iloiloga
* E mana'omia ona faatatau iloiloga i mea e tāua i tagata e iai aafiaga tumau i le soifua ma faia se olaga lelei mo latou.
* Faamautinoa o vaega uma o le iloiloga e mafai ona maua uma e tagata e iai aafiaga tumau i le soifua
* O tagata e iai aafiaga tumau i le soifua ma poto masani eseese e tatau ona aofia (f.t. itupā, ituaiga, nofoaga, aafiaga)
* O tagata e iai aafiaga tumau i le soifua e tatau ona aofia i le tuuina atu o i'uga o iloiloga ma poo a mea e fai i na i'uga.

**Auala e mafai ai ona tuuina mai finagalo**

**Fai lou manatu:**

**E iai ni ou manatu i nei mataupu faavae?**

**E tatau ona iai ni mea faaopopo pe suia?**

**Mo nisi tusitusiga, nisi faamatalaga ma isi manatu e uiga i finagalo faaalia e mafai ona e maua i le Pepa o Faatalanoaga i le:**

<https://engage.dss.gov.au/ads-consultations-develop-guide-evaluation>

**Lafo mai ia matou e ala i se pepa tusitusia**

E mafai ona e lafo se pepa tusitusia i le:

Australia’s Disability Strategy Governance and Engagement Section

GPO Box 9820

Department of Social Services

Canberra, ACT 2601

**Upega Tafailagi**

E ala i le uepisaite faatalanoa a le DSS Engage

Aumai i lalo lenei pepa o faatalanoaga

Aumai i lalo se lomiga Faitau Gofie Igilisi o lenei pepa o faatalanoaga

Tuu i totonu pe tuu i luga se pepa o tusitusiga

Matamata se vitio i gagana faagūgū

Fai se vitio poo le pu'e o leo: afai e te mana'o e lafo se vitio poo se leo pu'e o lau pepa, faamolemole asiasi le DSS Engage ina ia saili ai pe faapefea ona fai.

Afai e te tuu i luga lau pepa i le upega tafailagi, e aofia ai le template upega tafa'ilagi, o le a fesiligia oe e faailoa pe te mana'o i lau pepa e lolomi i luga o le uepisaite a le DSS.

Afai e lafo mai lau pepa e ala i le imeli poo le pusa meli masani, faamolemole faailoa pe ete mana'o e lolomi i luga o le upega tafailagi lau pepa.

O fesili e uiga i le faagasologa o le faatalanoaga e mafai ona alu sa'o i le disabilityreform@dss.gov.au

E mafai foi ona e vili le Matagaluega o Auaunaga Agafesoota'i i le **1800 334 505**

**O le Aso Tapunia mo le tuuina mai i totonu o pepa o le Aso Lulu 30 Novema 2022 – 11:59pm**